CELEX: 62018TN0510
Language: et
Date: 2018-08-22 00:00:00
Title: Kohtuasi T-510/18: 22. augustil 2018 esitatud hagi – Kaddour versus nõukogu

15.10.2018   
            
            
               ET
            
            
               Euroopa Liidu Teataja
            
            
               C 373/19
            
         
      22. augustil 2018 esitatud hagi – Kaddour versus nõukogu
      (Kohtuasi T-510/18)
      (2018/C 373/21)
      Kohtumenetluse keel: inglise
      
         Pooled
      
      
         Hageja: Khaled Kaddour (Damaskus, Süüria) (esindajad: solicitor V. Davies ja solicitor V. Wilkinson)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada 2018. aasta meetmed K. Kaddouri suhtes kohaldatavas osas ja
               
            
                  —
               
               
                  mõista K. Kaddouri kohtukulud käesolevas menetluses välja nõukogult.
               
            
         Väited ja peamised argumendid
      
      Hagi ese on nõukogu 28. mai 2018. aasta otsus (ÜVJP) 2018/778, millega muudetakse otsust 2013/255/ÜVJP (1), mis käsitleb Süüria vastu suunatud piiravaid meetmeid (ELT 2018 L 131, lk 16), ja nõukogu 28. mai 2018. aasta rakendusmäärus (EL) 2018/774, millega rakendatakse määrust (EL) nr 36/2012 (2), miss käsitleb piiravaid meetmeid seoses olukorraga Süürias (ELT 2018 L 131, lk 1), hageja suhtes kohaldatavas osas (edaspidi „2018. aasta meetmed“).
      Oma hagi põhjenduseks esitab hageja kolm väidet.
      
                  1.
               
               
                  Esimene väide, et 2018. aasta meetmed sisaldavad ilmset hindamisviga.
               
            
                  2.
               
               
                  Teine väide, et hagejal on õigus tugineda nõukogu otsuse 2013/255/ÜVJP (muudetud nõukogu otsusega (ÜVJP) 2015/1836 (3)) artiklile 27 ja artikli 28 lõikele 2 ning nõukogu määruse (EL) nr 36/2012 (muudetud nõukogu määrusega (EL) 2015/1828 (4)) artikli 15 lõikele 1b.
               
            
                  3.
               
               
                  Kolmas väide, et 2018. aasta meetmed rikuvad hageja põhiõigusi, mis on kaitstud EL põhiõiguste hartas ja/või Euroopa inimõiguste konventsioonis seoses hageja õigusega tema maine austamisele ja õigust oma omandit vabalt käsutada, ning proportsionaalsuse põhimõtet.
               
            
         (1)  Nõukogu 31. mai 2013. aasta otsus 2013/255/ÜVJP, mis käsitleb Süüria vastu suunatud piiravaid meetmeid (ELT 2013 L 147, lk 14).
      
         (2)  Nõukogu 18. jaanuari 2012. aasta määrus (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (ELT 2012 L 16, lk 1).
      
         (3)  Nõukogu 12. oktoobri 2015. aasta otsus (ÜVJP) 2015/1836, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT 2015 L 266, lk 75).
      
         (4)  Nõukogu 12. oktoobri 2015. aasta määrus (EL) 2015/1828, millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT 2015 L 266, lk 1).